Jelaskan Personaliti dari Uzumaki Naruto dalam bahasa melayu

Naruto terkenal sebagai periang, baik hati serta seorang yang memiliki pendirian yang sangat teguh, mirip dengan Hokage Pertama iaitu Hashirama Senju. Dia mewarisi tabiat ibunya Uzumaki Kushina, ketika dia mengakhiri perbualannya dengan perkataan "Dattebayo!" (だ っ て ば よ!) ketika saat gembira mahupun sedih. Walaupun dia memberikan tindakbalas baik terhadap persaingan dan tidak takut atau malu untuk meminta pertolongan, Naruto agak naif dan lambat memahami prinsip atau situasi. Dia sering memerlukan analogi yang mudah untuk difahami, berbanding rakan sekumpulannya, Uchiha Sasuke yang mempunyai pemikiran yang sangat cerdas. Walaupun naif, Naruto seorang yang sangat cukup berhati-hati, mengambil berat mengenai perasaan orang lain yang pernah merasai "kehilangan" dan menyimpan maklumat yang diterima secara santai melalui perbualan.

Membesar sebagai anak yatim piatu yang diselubungi kesunyian dan dipinggirkan orang kampung selama bertahun-tahun telah mempengaruhi watak Naruto dalam beberapa cara: dia tidak peduli dengan protokol formal dan kedudukan sosial, menangani orang-orang tertentu dengan nama panggilan yang biadab dan bukan dengan panggilan hormat. Naruto masih mempunyai sifat ini meskipun tidak seteruk sewaktu kecil, contohnya ketika berjumpa kali pertama dengan Tsuchikage Ketiga sewaktu Perang Dunia Ninja Ke-4, Naruto memanggilnya dengan panggilan Datuk Tua. Dia mempunyai makanan kegemarannya, iaitu ramen Ichiraku. Walaupun sering berdepan dengan cacian dan makian oleh penduduk kampung, Naruto dikatakan memiliki keperibadian yang membuatkan orang tertarik kepadanya terutamanya pihak musuh. Orang ramai akan mudah untuk menjalin persahabatan dan kesetiaan melalui kebaikan yang benar-benar dapat mengubah pandangan dunia seseorang dan dengan itu membina hubungan bermakna yang dia sendiri tidak alami semasa membesar seorang diri tanpa kasih sayang daripada ibu bapa. Bahkan Rikudo Sennin juga percaya kelebihan yang ada pada Naruto adalah hadiah istimewa yang membolehkannya menyelamatkan Kurama dari sifat kebencian. Naruto sangat menghargai ikatan ini dan akan berusaha keras untuk melindunginya, sama seperti ketika Naruto cuba untuk menghentikan Sasuke setelah dia berpaling dari Konoha. Masa Naruto di Air Terjun Kebenaran mendedahkan bahawa sebahagian dari dirinya membenci penduduk kampung kerana mengasingkannya, hanya untuk mengaguminya setelah dia menyelamatkan mereka semasa serangan Pain iaitu ketua Akatsuki. Setelah menewaskan Pain, Pain sendiri menawarkan diri untuk berdamai dengan Naruto, Pain mula menyedari apa yang diperjuangkan oleh Akatsuki selama ini adalah satu kebencian.